વિજય સંધ્યાના ઘરે પહેલીવાર જતો હતો, બધા જ મિટિંગ માટે સંધ્યાના રૂમમાં બેઠા અને સંધ્યાના પપ્પા પણ તેમની સાથે બેઠા. વિજયે સંધ્યાને પૂછ્યું, સંધ્યા હવે પછીનું પ્લાનિંગ શું છે ? સંધ્યાએ કહ્યું, એ માટે જ તમને બધાને અહીં બોલાવ્યા છે. કંગના બોલી, ચાલો તો ટાઈમ વેસ્ટ કર્યા વગર કામ શરું કરીએ ! સંધ્યાએ કહ્યું, જુઓ આપણે ત્યાં સ્ત્રી સુરક્ષા માટે અવનવા પ્રોગ્રામ થાય છે પણ એ દિવસના જ થાય છે. ટૂંકમાં કહું તો આપણે પાંચથી છ હજાર છોકરીઓને લઈને આખી રાત શહેરમાં ફરીને સ્ત્રી નબળી નથી એ માટે એક રેલી કાઢવાની છે ! વિજયે કહ્યું, વાહ…શું મસ્ત આઈડિયા આપ્યો તેતો ! સંધ્યાના પપ્પાએ કહ્યું, વિજય….! વિજય થોડો ગભરાઈ ગયો કારણ કે સંધ્યાના પપ્પાને તે આજે પહેલીવાર મળ્યો હતો. વિજયે કહ્યું, હા અંકલ. સંધ્યાના પપ્પાએ કહ્યું, કાલે તારે કલેક્ટર ઓફીસ જઈને આખી રાત રેલી માટે પરવાનગી લેવાની છે ! વિજયે કહ્યું, હા અંકલ, થઈ જશે !